சித்தண்ணாவும் அப்படியே செய்ய, அவரது மனைவி, வயதான அம்மா, குழந்தைகள், உங்களுக்கு பதில் எங்கள் உயிரை கடவுள் எடுத்துக் கொள்ளட்டுமே, என கதறி அழுதனர். வெங்கண்ணா அவர்களிடம், யாரும் அழ வேண்டாம். இறந்தவர்களை பிழைக்க வைக்க எனக்கு தெரியும். உங்களில் ஒருவருக்கு இதோ இந்த மருந்தை தருவேன். அதை யார் குடித்தாலும், இவர் எழுந்து விடுவார். ஆனால், குடிப்பவர் இறந்து விடுவார், என்று சொல்லி மருந்தை மனைவியிடம் நீட்டினார். அவள், ஐயா! நான் இல்லாட்டி என் பிள்ளைகளுக்கு யார் சமைச்சு கொடுப்பா, அவங்களை கவனிக்க ஆள் இல்லையே, என சொல்லி பின் வாங்கி விட்டாள்.